|  |  |
| --- | --- |
|  | PATVIRTINTAŠalčininkų specialiosios mokyklosdirektoriaus įsak. 202..- - V- |

**ŠALČININKŲ specialioSIOS mokyklOS**

**2023-2024 METŲ STRATEGINIS VEIKLOS PLANAS**

**ĮVADAS**

Šalčininkų specialiosios mokyklos (toliau – Mokyklos) strateginio plano tikslas - efektyviai ir tikslingai organizuoti, planuoti, vykdyti ir kontroliuoti mokyklos veiklą, pokyčius, telkti mokyklos bendruomenę sprendžiant aktualias ugdymo problemas, tobulinant mokymo ir ugdymo sąlygas, sukuriant darnią, be patyčių aplinką, skatinančią mokinių lavinimą, individualių gebėjimų ir įgūdžių vystymą, sveiką gyvenseną.

Strategininį planą rengė Šalčininkų specialiosios mokyklos direktoriaus 2022 m. spalio 3 d. įsakymu Nr. V- 15 ,,Dėl grupės sudarymo Šalčininkų specialiosios mokyklos 2023-2024 m. strateginiam planui parengti“ sudaryta darbo grupė. Pasiūlymus teikė mokytojai, auklėtojai, mokyklos darbuotojai, mokinių tėvai.

Planas parengtas vadovaujantis viešumo, partnerystės bei bendradarbiavimo principais. Strateginis mokyklos planas svarstytas mokyklos tarybos posėdyje.

**VEIKLOS KONTEKSTAS**

Šalčininkų specialioji mokykla teikia švietimo pagalbą specialiųjų ugdymosi poreikių asmenims, plėtoja jų dvasines, intelektines, fizines galias, padeda įveikti socialinę atskirtį bei tapti dorais, atsakingais visuomenės nariais. Ugdomoji veikla specialiojoje mokykloje nukreipta į švietimo prieinamumą asmenims, turintiems negalią dėl intelekto sutrikimo bei kompleksinę negalią. Mokykla, vadovaudamasi švietimo, mokslo ir sporto ministro tvirtinamomis bendrosiomis programomis bei jų pritaikymo rekomendacijomis, įgyvendindama strateginį mokyklos planą bei metinį veiklos planą atsižvelgia į mokyklos bendruomenės reikmes, mokinių poreikius, interesus, konkretina ir individualizuoja ugdymo turinį. Mokykla siekia suteikti specialiųjų poreikių turinčiam asmeniui visaverčio savarankiško gyvenimo pagrindus ir padėti jam nuolat tobulinti savo gebėjimus. Taikomi novatyvūs mokymosi metodai, paremti aktyviu mokinių mokymuisi. Praktinių ir netradicinių mokymo metodų taikymas pamokose stiprina mokinių mokymosi motyvaciją, savarankiškumo įgūdžius.

Mokykla savo veiklą grindžia Lietuvos Respublikos Konstitucija, Vaiko teisių konvencija, Valstybinės švietimo strategijos 2013-2022metų nuostatomis, Lietuvos Respublikos švietimo įstatymu, Lietuvos Respublikos Vyriausybės nutarimais, Lietuvos Respublikos švietimo, mokslo ir sporto ministerijos teisės aktais, Šalčininkų rajono savivaldybės tarybos sprendimais, administracijos direktoriaus įsakymais, kitais teisės aktais, Šalčininkų specialiosios mokyklos nuostatais ir kitais mokyklos veiklą reglamentuojančiais dokumentais.

Mokykla savo veiklą planuoja rengdama dvejų metų strateginį veiklos planą, metinį veiklos planą, mokslo metų ugdymo planą, mokomųjų dalykų planus, individualizuotas pradinio, pagrindinio, neformaliojo ugdymo programas. Rengiamos mokytojų kvalifikacijos tobulinimo bei atestacijos programos. Veiklos planavime dalyvauja mokyklos savivaldos institucijos bei direktoriaus įsakymu sudarytos darbo grupės.

Šalčininkų specialioji mokykla ugdo mokinius pagal individualizuotas pradinio, pagrindinio ugdymo programas bei organizuoja neformalųjį švietimą. Veikia 6 būreliai. Neformaliojo ugdymo poreikiai tiriami, tikslinama ir koreguojama būrelių teikiamų paslaugų pasiūla atsižvelgiant į kylančius mokinių ugdymosi poreikius.

Šiuo metu mokykloje mokosi 39 mokiniai. Sudaryti 6 klasių komplektai: specialiosios klasės – 4, lavinamosios klasės – 2. Viena mokyklos mokinė, vadovaujantis Gydytojų konsultacinės komisijos medicininiais pažymėjimais ir tėvų prašymu, mokoma namuose. Mokykloje mokosi 6 Šalčininkų rajono šeimos ir vaiko gerovės centro globotiniai.

Bendrabutyje gyvena 25 mokiniai, veikla organizuojama 2 auklėjamosiose grupėse.

Mokykla turi biblioteką, kurioje mokiniai ir mokytojai gali naudotis esančia grožine, informacine, periodine, metodine literatūra, lavinamosiosmis priemonėmis, vesti netradicines pamokas ir užsiėmimus.

Kalbos, kalbėjimo ir komunikavimo sutrikimus turintiems mokiniams taikoma alternatyvi komunikacija - simboliai.

Mokykloje švenčiamos valstybinės ir tradicinės šventės: valstybinių švenčių minėjimas, Kalėdos, Vėlykos, Šeimos šventė ir kt.

Mokykloje veikia Mokyklos taryba ir Mokytojų taryba, kurios dalyvauja sprendžiant ir tobulinant ugdymo proceso, socialinius, finansinius bei kitus mokyklos bendruomenės veiklos klausimus.

 Įgyvendinant strateginio plano tikslus, bus užtikrinama SUP mokinių poreikius atitinkanti ugdymo kokybė, gerinamas vidaus resursų valdymas sukuriant naujas ir modernizuojant esamas vidaus ir lauko erdves, užtikrinant saugias fizines ir emocines mokinių ugdymo/si bei popamokinio užimtumo aplinkas.

Mokykloje dirba 11 pedagogų: 4 vyresnieji mokytojai, 1 vyresnioji auklėtoja, 1 metodininkas, 4 mokytojai, 1 vyr. soc. pedagogė. Visi pedagogai įgiję aukštąjį pedagoginį išsilavinimą. Švietimo pagalbą teikia logopedas, bibliotekininkas, bendrosios praktikos slaugytoja, mokytojų padėjėjos.

Mokyklos veikla finansuojama iš valstybės biudžeto ir mokinio krepšelio lėšų.

**2020-2022 M. STRATEGINIO PLANO TIKSLŲ ĮGYVENDINIMAS**

Sėkmingai įgyvendintas mokyklos 2020-2022 m. strateginis tikslas ,,Ugdyti mokinių bendrąsias ir dalykines kompetencijas, tobulinant pamokos kokybę“.

Siekiant kiekvieno vaiko pažangos buvo primtas sprendimas, kad mokytojai dalykininkai dalį valandų, susijusių su profesiniu tobulėjimu ir veikla mokyklos bendruomenei skirs mokinių patiriančių sunkumų konsultacijoms. Yra sudarytas konsultacijų tvarkaraštis. Pagalba yra prieinama kiekvienam mokiniui. Konsultacijos leido pagerinti mokinių mokymosi rezultatus.

Buvo patobulinta mokyklos mokinių pažangos ir pasiekimų vertinimo sistema. Mokytojai atnaujino dalykų vertinimo kriterijus. Kriterijai yra aiškūs ir suprantami mokiniams, pagal jų galimybes padeda įsivertinti savo pažangą. Tai sudarė galimybękiekvienam mokiniui individualiai siekti pažangos, atsirado motyvacijos mokytis. Didelis dėmesys buvo skiriamas pamokos kokybei tobulinti, siekiant kiekvieno mokinio asmeninės pažangos. Mokytojai, siekdami padėti mokiniams aktyviau įsitraukti į ugdomąjį procesą, geriau įsisavinti mokomąją medžiagą, metodinėje grupėjė dalinosi patirtimi apie pamokų gerinimo galimybes. Dauguma mokytojų pamokų metu naudoja internetinę platformą Wordwall, kuri suteikia laisvę kurti ir redaguoti turimą medžiagą. Galima kurti interaktyvius žaidimus bei edukacines veiklas ir užduotis. Mokiniams užduotys labai patinka, yra didinama mokymosi motyvacija.

Mokykloje dirba kompetetingi pedagogai, jie nuolat tobulinasi, skleidžia gerąją patirtį, kūrybiškai taiko veiksmingus ugdymo metodus bei specialiąsias mokymo priemones. Mokytojai irpagalbos mokiniui specialistai aktyviai dalyvavo seminaruose ir mokymuose. Vidutiniškai kiekvienas mokytojas išklausė 40 val. kvalifikacijos tobulinimo kursų. Daugumoje seminarų pedagogai dalyvauja nuotoliniu būdu, renkasi mokyklos tikslus ir uždavinius atitinkančius seminarus. Pedagogai dalyvavo virtualiuose seminaruose ir konferencijose gilindami žinias apieASS turinčių mokinių ugdymo aktualijas. Neparengtas darbuotojas atsakingas už socialinio ir emocinio ugdymo programos ,,Obuolio draugai“ įgyvendinimą.

Mokykloje organizuojama popamokinė veikla nukreipta savarankiškumo, savitvarkos, socialinių įgūdžių ugdymui, pamokose įgytų žinių, mokėjimų pritaikymui ir įtvirtinimui. Auklėtojųveikla planuojama ir atspindi bendrą mokyklos tikslą ir uždavinius. Svarbiausias dėmesys skiriamas ugdytinių pažinimui, jų saugumui ir prevencinei veiklai. Auklėtojai organizuoja mokinių veiklą, atitinkančią jų pomėgius ir įgimtas galimybes. Mokytojai reflektuoja savo profesinę praktiką ir naudoja grįžtamąjį ryšį pamokos tobulinimui.

Sistemingai vykdomas patiriminis ugdymas per projektines veiklas „Rudens šventė“, „Velykos“, ,,Kūčių vakaras“.

Sėkmingai įgyvendintas uždavinys – ugdyti sveikos gyvensenos įgūdžius. Buvo realizuotas sveikatingumo projektas „Noriu būti sveikas“ ir vasaros poilsio organizavimo projektas „Aktyvuok vasarą!“. Projektai buvo skirti formuoti sveikos gyvensenos įgūdžius. 2022 m. mokykla iš mokymo lėšų įsigyjo lauko treniruoklių komplektą bei kitą sportinę įrangą.

2021 m. mokykla dalyvavo tarptautiniame projekte ,,Latająca poradnia online“, kurį organizavo ORPEG (Ośrodek Rozwoju Polskiej Edukacji za Granicą) (Lenkija). Projekto metu buvo organizuoti du nuotoliniai seminarai mokytojams ir pagalbos specialistams, kurio metu vyko gerosios patirties sklaida. Gavus tėvų sutikimus, nuotoliniu būdu atliktas 10 mokyklos mokinių testavimas. Projekto metu logopedas, psichologas, fizioterapeutas įvertino mokinių galias ir sunkumus ir pateikė išsamias išvadas bei rekomendacijas, kurios yra taikomos dirbant su SUP mokiniais.

2022 m. mokykla dalyvavo tarptautiniame projekte ,,Wędrówka na dwa kraje”, kuriuo tikslu buvo specialiųjų poreikių mokinių kompetencijų (socialinių, pilietinių) ugdymas, ryšių su bendraamžiais užmezgimas.

Pavyko pasiekti strateginį tikslą ,,Ugdyti saugų ir sveiką vaiką“. 90 proc. mokinių dalyvavo neformaliojoje veikloje. Mokykloje veikė 6 būreliai.

Mokykloje yra sudarytas renginių planas. Visi mokiniai dalyvavo renginiuose stiprinančiuose pilietines, tautiškumo ir dvasines vertybes. Sausio mėnesį visi mokiniai dalyvavo Sausio 13-osios Laisvės gynėjų dienos minėjime. Vasario mėn. buvo organizuotas Vasario 16-osios minėjimas, kur mokiniai ugdėsi savo pilietiškumą.

Nuolat stiprinamas mokyklos bendruomeniškumas. Mokinių tėvai įtraukiami į mokyklos veiklas. Mokytojai ir pagalbos specialistaiindividualių pokalbių metu padeda tėvams pažinti ir suvokti jų vaikų ugdymosi poreikius, išspręsti elgesio problemas, skatina ir padeda ieškoti pagalbos mokykloje ir už jos ribų (pvz. poreikiui esant kreiptis medicinos pagalbos). Ypač glaudus ryšys su tėvais buvo užmegztas nuotolinio ugdymo metu.

Efektyviai veikia mokyklos Vaiko gerovės komisija. Posėdžių metu yra sprendžiamos elgesio, bendravimo problemos, analizuojami mokymosi sunkumai ir numatomos pagalbos priemonės.

2020 m. keturios mokyklos pedagogės dalyvavo socialinio ir emocinio ugdymo programos ,,Zipio draugai“ mokymuose, kur įgijo žinių ir kompetencijų ir kurias veiksmingai taiko mokinių socialinių įgūdžių ugdyme. Atsižvelgus į mokinių galimybes, programa buvo įgyvendinama du metus. Nuolat yra plėtojama patyčių, smurto ir žalingų įpročių prevencinė veikla. Kasmet dalyvaujama Tolerancijos dienos minėjime ir akcijoje ,,Savaitė be patyčių“.

Įgyvendinant uždavinį - ugdyti sveikos gyvensenos įgūdžius, kasmet realizuojami sveikatingumo projektai, finansuojami iš Šalčininkų rajono savivaldybės visuomenės sveikatos rėmimo specialiosios programos lėšų. Projektų tikslu buvo formuoti gebėjimą atsispirti bendraamžių spaudimui, mokyti apginti savo nuomonę, mokyti bendrauti tarpusavyje, organizuoti turiningą ir sveikatai naudingą ugdytinių užimtumą.

Įgyvendinant strateginį tikslą ,,Sukurti saugią mokyklos aplinką“ suremontuotas bendrabučio koridorius ir 4 kabinetai. Taip pat buvo atliktas valgyklos remontas. Darbų vertė 13900 eurų.

Iš mokymo lėšų buvo įgyta interaktyvi smėlio dėžė, kuri yra skirta edukacijai per žaidimus, kas puikiai tinka mokiniams turintiems specialiųjų poreikių.Priemonė gerina gebėjimą sutelkti dėmesį, motorinės raidos vystymąsi, socialinius įgūdžius, moko gamtos supratimo, ją galima panaudoti įdomioms ir interaktyvioms pamokoms apie aplinką, gamtą ir mokslą, apie vandens telkinius: krioklius, vandenynus, upes, ežerus ir daug kitų dalykų.

Taip pat buvo įgyta 3D mokomųjų objektų klasė. 3D objektai padeda įsisavinti ir suprasti pateikiamą informaciją daug greičiau ir efektyviau. Sukuriamas įspūdis nepalieka nė vieno abejingo bei įtraukia net mažiausiai motyvuotus mokinius. Mokykla įsigijo daug mokomųjų priemonių, skirtų tyrinėti supančią aplinką, kurios yra naudojamos pamokų metų ir popamokinėjė veikloje. Buvo nupirkti 7 kompiuteriai ir 9 planšetiniai kompiuteriai, bibliotekos fondas papildytas naujais vadovėliais ir mokomąja literatūra.

Iš lėšų, kurias mokyklai skyrėLietuvos lenkų mokyklų mokytojų draugija ,,Macierz szkolna“, buvo įsigytos priemonės skirtos darbui su autizmo spektro sutrikimą turinčiais mokiniais: pasunkinta liemenė, ausinės, vandens bei kosmoso efektų projektoriai, muzikinis centras su atpalaiduojančiais įrašais ir kitos priemonės.

Iš Nacionalinės švietimo agentūros mokykla gavo 4 komunikatorius.

Mokykla savo bazę praturtino lauko treniruoklių komplektu bei kita sportine įranga, kuri skirta fizinio ugdymo pamokoms bei organizuojant užimtumą mokiniams gyvenantiems bendrabutyje.

Dalies numatytų uždavinių nepavyko įgyvendinti dėl lėšų stokos: įsigyti mobiliojo panduso ir įrengti lifto; įrengti vaizdo stebėjimo kamerų mokyklos išorėje ir viduje; neaptvertas mokyklos kiemas; neįrengti edukaciniai takeliai mokyklos kieme.

**Mokyklos vizija**

Jauki, saugi, gera, atvira kaitai mokykla, suteikianti galimybes asmenybei atskleisti ir puoselėti savo gebėjimus bei lengvai integruotis į visuomenę.

**Mokyklos misija**

Teikti kokybišką pradinį ir pagrindinį ugdymą pagal individualizuotas programas, siekiant kiekvieno mokinio asmeninės pažangos.

**Vertybės**

Saugumas, tolerancija,teisingumas,geranoriškumas,demokratiškumas.

**SSGG analizė**

 Stiprybės

* Mokyklos bendruomenės nariai žino ir puoselėja mokyklos vertybes bei tradicijas, kuria savitą, atvirą mokyklos kultūrą, svetingą aplinką.
* Mokyklai būdinga bendroji rūpinimosi mokiniais politika.
* Pagalbos mokiniui specialistai, mokytojai ir mokyklos administracija bendradarbiauja tarpusavyje ir teikia įvairiapusę pagalbą mokiniams.
* Kompetentinga pedagogų ir pagalbos specialistų bendruomenė.
* Mokytojai nuolat kelia profesinę kvalifikaciją.
* Palankus tvarkaraštis tiek mokiniams, tiek mokytojams.
* Šalčininkų rajono mokiniai, besimokantys mokykloje,mokymosi laikotarpiui aprūpinami bendrabučiu.
* Vykdomas patyriminis mokymas.
* Gerinamos ugdymo sąlygos (klasės aprūpinamos mokymo priemonėmis, naujais IT įrenginiais, baldais).
* Naudojamas elektroninis dienynas.
* Organizuojamos edukacinės išvykos.

 Silpnybės

* Pamokose dominuoja tradiciniomokymo būdai, tai neskatina mokiniųnoro veikti ir prisiimti atsakomybę užsavo pažangą.
* Skirtinga mokinių mokymosi patirtis ir motyvacijos stoka.
* Mokiniams trūksta kritiško savęs vertinimo įgūdžių.
* Neužtikrinta pakankama psichologinė pagalba.
* Sporto salės ir lauko sporto aikštelės neturėjimas.
* Dalis ugdytinių dėl įgimtų ar įgytų sutrikimų negali visiškai įsisavinti mokomosios medžiagos.
* Silpna mokomųjų dalykų integracija.
* Ne visi mokyklos bendruomenės nariai laikosi taisyklių ir susitarimų.
* Didėja sunkiai gyvenančių šeimų skaičius, prastėja mokinių socialinė būklė.
* Nepakankami mokinių socialiniai įgūdžiai.
* Žemas tėvų aktyvumas naudojantis elektroniniu dienynu.
* Pasyvus mokinių tėvų įsitraukimas į mokyklos veiklą.
* Mokyklos pastatas nepritaikytas žmonėms su negalia, judantiems su vėžimėlio pagalba (nėra lifto, keltuvo, panduso ir kitos įrangos žmonėms su negalia).
* Mokyklos teritorija neaptverta.

Galimybės

* Strategiškai patogi mokyklos vieta – mokykla yra miesto pakraštyje, turinti didelę teritoriją, kurioje galimas įvairių edukacinių aplinkų kūrimas.
* Mokinių saugumo užtikrinimas vykdant įvairias prevencines programas bei tobulinant ir įrengiant naujas edukacines erdves.
* Platus neformaliojo ugdymo pasirinkimas, kurio veikla orientuota į parengimą savarankiškam gyvenimui, integravimuisi į visuomenę.
* Inovatyvių ugdymo metodų, grindžiamų IKT taikymu pamokose, diegimas.
* Plėtoti mokinių socialinius įgūdžius, saviraišką, popamokinę veiklą.
* Konsultacinės pagalbos ugdymo klausimais teikimas mokinių tėvams.
* Plėsti informaciją apie mokyklą, kurti patrauklesnį įvaizdį tarp bendruomenės ir visuomenės narių.
* Kelti pedagogų kvalifikaciją informacinių technologijų srityje.
* Skatinti mokytojus dirbti inovatyviau, drąsiau ieškoti ir taikyti praktikoje naujus mokymo(si) metodus, ugdymo procese naudoti IKT.
* Skatinti mokinių atsakomybę už savo veiksmus.
* G**erinti materialinę bazę dalyvaujant projektuose, panaudojant fondų, rėmėjų lėšas.**
* Pagalbos šeimoms, auginančioms neįgalius vaikus, plėtojimas.
* Specialiųjų poreikių mokinių įtrauktis į bendrojo ugdymo mokyklas.
* **Psichologo 0,5 etato steigimas.**

Grėsmės

* Daug neaiškumų vykdant švietimo reformą.
* Kalbos apie įtraukųjį ugdymą sėja nežinią dėl specialiųjų mokyklų ateities.
* Mokykloje pasitaikantis destruktyvus mokinių elgesys, kuris kyla dėl mokinių įgimtų ir

įgytų sutrikimų.

* Nepakankama tėvų įtaka mokymo ir auklėjimo procese.
* Neužtikrintos galimybės įgytas žinias pritaikyti praktikoje.
* Socialinės rizikos šeimų ir jose augančių vaikų skaičiaus didėjimas.
* Ribotos baigusių mokyklą mokinių tolimesnio mokymosi ir įsidarbinimo galimybės.

Technologiniai veiksniai

Technologijų prieinamumas mokykloje yra pakankamai išvystytas – visose klasėse yra įrengtos kompiuterinės darbo vietos su interneto prieiga, visose klasėse įrengtos interaktyvios lentos su daugialypės terpės projektoriais. Pedagogai iš dalies taiko IKT ugdymo procese.

Besikeičiančios technologijos bei jų taikymo galimybės skatina plėtoti švietimo informacinių ir komunikacinių technologijų infrastruktūrą.Mokykloje naudojamasi 23 kompiuteriais, tačiau ugdymo proceso tobulinimui šių priemonių skaičių reikėtų didinti, o technologiškai pasenusias priemones atnaujinti.

 Įrengtas relaksacinis „Pojūčių kambarys“, kuriame vyksta regos, klausos, uoslės ir jutimo pojūčių stimuliacija, siekiant atsipalaiduoti, nusiraminti arba priešingai - suaktyvinti ir tuo pačiu skatinti vaiką atkreipti dėmesį į jo aplinką, siekti padidinti susijaudinimą, motyvuoti ir skatinti tyrinėjimą. Sensorinio kambario įrenginiai pritaikyti įvairaus amžiaus vaikams, turintiems raidos sutrikimų, socialinės adaptacijos sunkumų, emocijų ar elgesio problemų. Įsigyti interaktyvieji kubai„iMO“, planšetės, 3D lenta.

Ekonominiai veiksniai

Mokykloje rengiamos metinės biudžeto išlaidų sąmatos pagal ugdymo proceso organizavimo ir ugdymo aplinkos aprūpinimo švietimo įstaigose programą.

 Mokyklos veikla finansuojama iš tikslinės valstybės dotacijos ir mokinio krepšelio lėšų. Papildomos lėšos gaunamos iš specialiųjų programų, rėmėjų ir 2 % pajamų mokesčio.

Mokinio krepšelio lėšų iš dalies pakanka ugdymo planui įgyvendinti, mokymo priemonėms ir vadovėliams įsigyti, mokytojų kvalifikacijai tobulinti. Biudžeto lėšų, skirtų aplinkai finansuoti, pakanka būtinoms išlaidoms.

Išanalizavus vidinius ir išorinius veiksnius, išnagrinėjus SSGG, apklausus mokyklos bendruomenę buvo:

-Numatyti šie strateginiai tikslai:

1. Gerinti ugdymo kokybę tobulinant ugdymo(si) procesą.

2. Plėtoti mokinių ir tėvų (globėjų, rūpintojų) švietimo ir konsultavimo paslaugas.

3. Kurti atvirą, jaukią ir saugią, didinančią mokyklos patrauklumą, aplinką.

- Išskirtos prioritetinės strateginio plano kryptys:

1. Ugdymo(si) proceso kokybė.

2. Saugus ir sveikas vaikas.

 **I. Tikslas**

**Gerinti ugdymo kokybę tobulinant ugdymo(si) procesą.**

**Uždaviniai:**

1. **Aktualizuoti, įprastinti ugdymo programų turinį.**
2. **Tobulinti mokinių pasiekimų ir pažangos vertinimą ir įsivertinimą.**
3. **Tobulinti projektinę veiklą.**

|  |
| --- |
| **1 uždavinys.Aktualizuoti, įprastinti ugdymo programų turinį.** |
|  | **Priemonė** | **Laukiamas rezultatas** | **Įgyvendinimo laikotarpis** | **Atsakingi** | **Finansavimo šaltiniai, lėšos** |
| 1.1. | Susieti bendrais tikslais ir glaudžiais ir tarpdalykiniais ryšiais atskirų dalykų ugdymo turinį.  | 90 proc. pedagogų gebės ugdymo turinį pritaikyti pagal mokinių poreikius, polinkius ir galias.60 proc. pedagogų ugdymo turinį gebės susieti bendrais tikslais ir glaudžiais tarpdalykiniais ryšiais.Pedagogai savo darbe gebės pritaikyti dalykus integruojančias temas ir metodus bei forma. Ugdymo turinys plės vaikų žinias, vertybes bei įgūdžius. | 2023 m. | Mokyklos direktorius,mokytojai, mokytojų padėjėjai | MK lėšos |
| 1.2. | Siekti formalaus ir neformalaus ugdymo turinio programų dermės. Sistemingai planuoti ir pravesti tarpdalykinę (teminę) integraciją. | 80 proc. mokytojų, bendradarbiaudami tarpusavyje, praveda 1-3 integruotas dalykų pamokas per mokslo metus. Vaikai įtraukiami į praktines veiklas. Apie 60 proc. pedagogų įgyja žinių, dalyvauja mokymuose apie tarpadalykinę integraciją, bendradarbiavimo galimybes bei būdus. 40 proc. pedagogų geba atpažinti ugdymo turinio dermės požymius. Pedagogų tarpusavio bendravimas ir bendradarbiavimas skatina dalintis patirtimi mokykloje ir su kitų mokyklų pedagogais. | 2024 m. | Mokyklos direktorius,neformalaus ugdymo būrelių vadovai,mokytojai | MK lėšos |
| 1.3. | Atlikti pamokos kokybės vertinimą (analizuoti pamokoje naudojamų metodų, formų, būdų, stilių įvairovę). | 60 proc. pedagogų pamokose naudoja inovatyvius mokymo(si) būdus. 95 proc. pedagogų planai yra aiškūs, paprasti, padeda siekti individualių mokinio ugdymosi tikslų. Pamokos kokybė vertinama pagal mokykloje aptartus ir patvirtintus vertinimo kriterijus. 90 proc. pamokų mokymosi uždaviniai siejami su mokymo uždaviniais teminiuose planuose. | 2023-2024 m.  | Mokyklos direktorius,metodinio būrelio vadovas,mokytojai | MK lėšos (kvalifikacijos kėlimui) |
| 1.4. | Ugdyti mokinių mokėjimo mokytis kompetenciją. | Pedagogai žino 80 proc. mokinių mėgstamus mokymosi būdus. 40 proc. mokinių mokymosi metu geba kontroliuoti pažintinius ir emocinius procesus. Vidutinį intelekto sutrikimą turintys vaikai pasitiki savimi, tiki mokymosi sėkme, jaučia atskomybę už savo mokymosi veiklą, procesą ir rezultatus; 30 proc. pedagogų dalijasi žiniomis, įgyta patirtimi su kitais mokyklos pedagogais. | 2023 m. | Mokyklos direktorius,metodinio būrelio vadovas,mokytojai | MK lėšos, (kvalifikacijos kėlimui) |
| 1.5. | Pradėti vykdyti priešmokyklinio ugdymo programą  | Atsižvelgiant į kiekvieno vaiko patirtį, galias, ugdymosi poreikius, bus sudarytos sąlygos užtikrinti optimalią vaiko raidą, padėti pasirengti mokytis pagal pradinio ugdymo individualizuotą programą. | 2023m.  | Mokyklos direktorius | MK lėšos Žmogiškieji ištekliai |
| 1.6. | Pradėti vykdyti socialinių įgūdžių programą. | Bus sudarytos sąlygos mokiniams siekti asmeninės brandos, formuoti integralius kompetencijų pagrindus, ypatingą dėmesį skiriant socialinių–emocinių kompetencijų ugdymui, gyvenimo įgūdžių ir pozityvių santykių su savimi ir kitais žmonėmis formavimui, padėti apsispręsti dėl tolesnio mokymosi siekių, profesinės veiklos kelio, gyvenimo bendruomenėje įprasminimo būdų ir pasirengti socialinei integracijai. | 2023 m.  | Mokyklos direktorius | MK lėšos Žmogiškieji ištekliai |
| **2 uždavinys.Tobulinti mokinių pasiekimų ir pažangos vertinimą ir įsivertinimą.** |
|  | **Priemonė** | **Laukiamas rezultatas** | **Įgyvendinimo laikotarpis** | **Atsakingi** | **Finansavimo šaltiniai, lėšos** |
| 2.1. | Pamokose taikomi įvairesni išmokimo stebėsenos būdai.Vertinimaspagrįstas konkrečiais vertinimo kriterijais. | Susitarta dėl vertinimo kriterijų. Ne mažiau kaip 80 proc. mokytojų taiko veiksmingus išmokimo, pažangos stebėjimo ir patikrinimo būdus. Vertinant remiamasi konkrečiais kriterijais. | 2023 m.  | Mokyklos direktorius,metodinis būrelis,mokytojai | Žmogiškieji ištekliai  |
| 2.2. | Vertinimui ir įsivertinimui taikyti būdus ir metodus, atitinkančius mokinio individualius gebėjimus. | 95 proc. mokytojų geba įvertinti ne tik mokinio įgytas žinias, supratimą ir gebėjimus, bet ir pasiektą pažangą. Pedagogai koreguoja vertinimo aprašus, vykdo stebėjimus, juos analizuoja.Ugdymo procese daug dėmesio skiria formuojamajam, aprašomajam vertinimui, mokinio įsivertinimui. 100 proc. mokytojų fiksuoja ir analizuoja bei vertina mokinių individualius pasiekimus visų dalykų pamokose, pagal mokinio gebėjimus atitinkančius individualius vertinimo kriterijus. | 2024 m. | Mokyklos direktorius,metodinio būrelio vadovė,mokytojai  | Žmogiškieji ištekliai |
| **3 uždavinys.Tobulinti projektinę veiklą.** |
|  | **Priemonė** | **Laukiamas rezultatas** | **Įgyvendinimo laikotarpis** | **Atsakingi** | **Finansavimo šaltiniai** |
| 3.1. | Paraiškų teikimas ir aktyvus dalyvavimas miesto, šalies ir tarptautiniuose projektuose. | Kasmet sudaryta darbo grupė rengia bent tris projekto paraiškas finansavimui gauti.Gautas finansavimas bent 1 projekto vykdymui. | 2023 – 2024 m. | Administracija, mokytojai,projektų vadovai | Žmogiškieji ištekliai |
| 3.2. | Mokyklos veiklos kryptis atspindinčių projektų vykdymas. | Kasmet vykdomi ne mažiau kaip 2 projektai 1-10 klasių mokiniams. Mokslo metų pabaigoje vyksta projektų pristatymas mokyklos bendruomenei. | 2023 - 2024 m. | Administracija, projektų vadovai,mokytojai | Žmogiškieji ištekliai |

**II. TIKSLAS**

**Plėtoti mokinių ir tėvų (globėjų, rūpintojų) švietimo ir konsultavimo paslaugas.**

**Uždaviniai:**

**1. Gerinti mokinių užimtumą pertraukų metu, organizuoti bendrus mokinių, mokytojų ir tėvų (globėjų, rūpintojų) renginius.**

**2. Tobulinti tėvų (globėjų, rūpintojų) informavimo ir švietimo,bendradarbiavimo būdus ir formas.**

|  |
| --- |
| **1 uždavinys.Gerinti mokinių užimtumą pertraukų metu, organizuoti bendrus mokinių, mokytojų ir tėvų (globėjų, rūpintojų) renginius.** |
| **Eil. Nr.** | **Priemonės** | **Laukiami rezultatai** | **Įgyvendinimo laikotarpis** | **Atsakingi** | **Finansavimo šaltiniai** |
| 1.1. | Mokinių užimtumo per pertraukas programos parengimas ir įgyvendinimas. | Mokinių užimtumo per pertraukas programos parengimas ir įgyvendinimas. Joje dalyvauja ne mažiau kaip 80 proc. mokinių ir mokytojų. Du kartus per savaitę po 3-jų pamokų pravedama 20 minučių judrioji ar fiziniam aktyvinimuiskirta pertrauka. | 2023 m. | Mokytojai | Žmogiškieji ištekliai |
| 1.2. | Mokininių užimtumas atostogų metu. | Organizuojamas ir vykdomas pradinių klasių mokinių užimtumas vasaros atostogų metu (10 dienų). | 2023-2024 m. | Administracija, pradinių klasių mokytojai, bibliotekininkė, mokytojų padėjėjai | Žmogiškieji ištekliai |
| **2 uždavinys. Tobulinti tėvų (globėjų, rūpintojų) informavimo ir švietimo,bendradarbiavimo būdus ir formas.** |
| **Eil.****Nr.** | **Priemonės** | **Laukiami rezultatai** | **Įgyvendinimo laikotarpis** | **Atsakingi** | **Finansavimo šaltiniai** |
| 2.1. |  Parengti tėvų (globėjų, rūpintojų) informavimo ir bendradarbiavimotvarkos aprašą. | Aprašas reglamentuos mokyklos bendradarbiavimo su mokinių tėvais ir jų informavimo tikslus, būdus ir formas bei sudarys tėvams (globėjams, rūpintojams) palankias sąlygas dalyvauti mokyklos gyvenime. | 2023 m.  | Socialinis pedagogas, klasių, grupių auklėtojaimokytojai | Žmogiškieji ištekliaiProjektinės lėšos |
| 2.2. | Tėvų konsultavimas ir skatinimas naudotis e.dienynu. | Reguliari informacija apie mokinio ugdymosi pasiekimus, elgesį mokyklojevykdomas veiklas. Ne mažiau kaip 70 proc. tėvų prisijungę prie e. dienyno. | 2023m.  | Administracijaklasių, grupiųvadovai,socialinis pedagogas | Žmogiškieji ištekliai  |
| 2.3. | Tėvų įtraukimas į mokyklos bendruomenės tradicinius renginius ir veiklas | Ne mažiau kaip 70 proc. bendruomenės įsitraukia į mokyklos veiklas.Viešinama ne mažiau kaip 80 proc. mokykloje vykdomų veiklų.  | 2023 - 2024 m.  | Administracija,klasės, grupėsvadovai,mokytojai | Žmogiškieji ištekliaiProjektinės ir rėmėjų lėšos |

**III. TIKSLAS. Kurti atvirą, jaukią ir saugią, didinančią mokyklos patrauklumą, aplinką.**

**Uždaviniai:**

**1. Skatinti edukacinių ir kūrybiškumą ugdančių aplinkų kūrimą mokykloje, pamokose, virtualioje erdvėje.**

**2. Modernizuoti ugdymo, poilsio aplinkas ir gerinti ugdymo(si) sąlygas.**

|  |
| --- |
| **1 uždavinys. Skatinti edukacinių ir kūrybiškumą ugdančių aplinkų kūrimą mokykloje, pamokose, virtualioje erdvėje.** |
| **Eil. Nr.** | **Priemonės** | **Laukiami rezultatai** | **Įgyvendinimo laikotarpis** | **Atsakingi** | **Finansavimo šaltiniai** |
| 1.1. | Naujų edukacinių erdvių kūrimas. | Prasmingas mokinių užimtumas pertraukų metu, sukurtos erdvės mokinių edukacijai (lauko klasės), erdvės mokinių fiziniam ugdymui. | 2024 m. | Administracija,bibliotekininkė,auklėtojai | Žmogiškieji ištekliaiMK lėšos1,2 proc. GPM |
| 1.2. | Mokinių poilsiui skirtų erdvių kūrimas. Mokyklos lauko aplinkos kūrimas irtobulinimas. | Sukurtos erdvės mokinių poilsiui ir fiziniam aktyvumui mokyklos bendrabutyje ir kieme. | 2023-2024 m. | Auklėtojai, mokytojai,direktoriauspavaduotojas ūkioreikalams | Žmogiškieji ištekliaiŪkio lėšos1,2 proc. GPM |
| 1.3. | Mokyklos erdvių dekoravimas,bendrakūra. | Parengti ne mažiau negu 4 edukacinių aplinkų kūrimo projektai.Įrengtos vietos mokinių kūrybiniams darbams eksponuoti. Mokiniai taps mokyklos aplinkos kūrimo dalyviais, savo idėjomis, projektais, darbais, kūriniais prisidės prie erdvių atnaujinimo ir kurimo. Į veiklą įsitrauks ne mažiau kaip 60 proc. mokinių. | 2024 m. | Mokytojai,auklėtojai,direktoriauspavaduotojas ūkioreikalams | Žmogiškieji ištekliaiŪkio lėšos |
| **2 uždavinys. Modernizuoti ugdymo aplinkas ir gerinti ugdymo(si) sąlygas.** |
| **Eil.****Nr.** | **Priemonės** | **Laukiami rezultatai** | **Įgyvendinimo laikotarpis** | **Atsakingi** | **Finansavimo šaltiniai** |
| 2.1. | Mokytojų ir mokinių aprūpinimas ugdymo procesui reikalingomispriemonėmis. | Sudaryta ugdymo proceso aprūpinimo mokymo priemonėmis darbo grupė, kuri tiria mokytojų ir mokinių poreikius, leidyklų pasiūlymus, sudaro perspektyvinius vadovėlių ir kitų priemonių pirkimo planus. | 2023 m.  | Administracija,bibliotekininkė | MK lėšos |
| 2.2. | Klasių ir kabinetų aprūpinimas IKTmokymosi priemonėmis. | Kasmet IKT bazė atnaujinama ir papildoma ne mažiau kaip 20 proc. | 2023-2024 m.  | Direktorius,IT specialistas | MK lėšosŪkio lėšos  |
| 2.3. | Virtualios informacinės aplinkos kūrimas. | Atnaujinta mokyklos internetinė svetainė.Kas mėnesį sistemingai atnaujinamas svetainės turinys padės bendruomenei greitai surasti aktualią informaciją.Atnaujinta internetinė svetainė reprezentuos mokyklą, nuolat informuos mokyklos bendruomenę ir visuomenę apie mokyklos aktualijas, pasiekimus, vykdys sklaidą apie vykdomas veiklas. | 2023-2024 m.  | Direktorius, už internetinę svetainę atsakingas asmuo | Ūkio lėšos  |

**LAUKIAMI REZULTATAI**

Įgyvendindant strateginį planą, pagerės ugdymo kokybė, mokiniai įgis naujų gebėjimų, mokytojai patobulins bendrąsias, profesines ir specialiąsias kompetencijas; bus rastos lėšos edukacinių erdvių bei aktyvių poilsio erdvių įgyvendinimui, sudarytos saugios ir higieniškos sąlygos ugdymui, gerės veiklos planavimas ir planų įgyvendinimas, bus dirbama komandoje, derinant skirtingų specialistų įgūdžius, įtraukiant mokyklos bendruomenę į projektų įgyvendinimą ir tikslų pasiekimą.

**STRATEGINIŲ TIKSLŲ PASIEKIMŲ KONTROLĖ**

Strateginio plano stebėsena atliekama viso proceso metu ir visais lygiais. Už strateginio plano įgyvendinimą atsako mokyklos direktorius

Mokyklos direktorius stebi ir įvertina, ar mokykla įgyvendina strateginius tikslus, ar darbuotojai įvykdė pavestus uždavinius, ar priemonės yra efektyvios. Prireikus inicijuoja strateginio plano patikslinimą.

**\_\_\_\_\_\_\_\_\_\_\_\_\_\_\_\_\_\_\_**

**SUDERINTA**

Šalčininkų specialiosios

mokyklos tarybos2022 m. gruodžio 16 d.

posėdžio protokolas Nr. 4